Lee Jung-Jae Meminta Bayaran RM4.6 juta Bagi Setiap Episod ‘Squid Game’
Bintang Squid Game Lee Jung-jae bakal menjadi pelakon dengan bayaran tertinggi di Korea Selatan jika gaji musim kedua dipersetujui. Pelakon berusia 50 tahun itu dilaporkan meminta Netflix membayar gajinya sebanyak RM4.6 juta untuk setiap satu daripada 13 episod musim kedua, lapor Yahoo! News. Ini bermakna, pelakon itu akan memperoleh pendapatan keseluruhan sebanyak RM60 juta, berbanding bayaran RM1.2 juta bagi setiap episod yang diterimanya dalam musim pertama Squid Game, menurut Lifestyle Asia. Netflix nampaknya ‘tidak boleh terlepas pandang’ dengan permintaan Lee kerana pelakon itu memainkan peranan penting dalam musim pertama siri itu yang memperoleh lebih RM4.2 bilion hasil penstriman. Gaji musim duanya akan menjadikannya pelakon K-drama dengan bayaran tertinggi, menyingkirkan Kim Soo-hyun yang menerima bayaran sebanyak RM1.97 juta setiap episod bagi drana One Ordinary Day tahun 2021. Lee bersedia untuk kembali sebagai Seong Gi-hun dalam Squid Game musim kedua bersama pelakon-pelakon bintang yang menampilkan Im Si-wan, Kang Ha-neul, Park Sung-hoon, Yang Dong-geun, dan bekas ahli BIGBANG T.O.P. Squid Game musim kedua dijangka ditayangkan pada 2024, menurut temu bual Vanity Fair dengan pencipta siri Hwang Dong-hyuk. Sementara itu, Lee juga bersedia untuk menyertai perang galaksi dalam siri Disney+ Star Wars yang akan datang The Acolyte yang akan dikeluarkan pada 2024.